בס"ד
דף עבודה בנושא:    חציית הירדן              
                                   יהושע פרק ג'
הערך הנלמד: 
יש להתכונן לקראת נס - התקדשות.
הליכה לפי ציווי ה' - ארון ה' והכהנים מובילים את העם, המובילים הם הכהנים.
קדושת השבת - המרחק בין ארון ברית ה' לעם- מרחק הליכה בשבת.
משימות
1. כמה ימים המתינו יהושע והעם ליד הירדן?
2. מה מצווים השוטרים את העם?
3. מהו המרחק שיש לשמור מארון ברית ה' ומדוע?
4. מדוע ארון ברית ה' הולך לפני העם?
5. מדוע העם צריכים להתקדש?   האם זכור לך "אירוע" מפורסם נוסף לפניו ישראל היו צריכים להתכונן ולהתקדש? תאר מהו וכיצד היו צריכים להתכונן?
6. מה היה תפקיד הכהנים?

"בזאת תדעון"  מהי ההבטחה, ומהו הסימן להבטחה?  
8. הסברי מילים:
· גדותיו_______________                                   
· נגד_________________
· חרבה________________
· כל הגוי______________
· התקדשו_____________
· נד__________________
פעילות חוויתית: אנו  רוצים לחוות את ההכנה לקראת הנס באופן "ממשי". נקבע יום בו יגיעו התלמידים בלבוש חגיגי, ידעו כי אנו מתכוננים לקראת היום הגדול, אליו הורה לנו המנהיג להתכונן לפי ציווי ה', נכין צידה לדרך (חטיפים לצורך החגיגיות וההתרגשות) יום זה יהיה כמובן היום בו נלמד את חציית הירדן- כשאנו בעצמינו חשים "חגיגיים ומוכנים"
בס"ד 
דף עבודה בנושא: חזרת שניים וחצי השבטים לעבר הירדן המערבי   
                                ובניית המזבח.  
                                     נביא יהושע פרק כ"ב
הערכים הנלמדים- שמירת הבטחה וקיומה  "דו כיוונית" הראשונים שקיימו את ההבטחה הם שניים וחצי השבטים שהגיעו ליהושע ומעצמם סיפרו לו את הבטחתם למשה, כי יעברו עם כל העם, וכרגע בפרק כ"ב יהושע פונה אליהם ואומר להם כי הם יכולים לחזור לארצם כי הם קיימו את הבטחתם.
עזרה הדדית – שניים וחצי השבטים חצו את הירדן למרות שהם כבר נחלו נחלה כדי לעזור לשאר שסייעו להם בכיבוש עבר הירדן המערבי.
לדון לכף זכות -  ולברר גם כשמעשה נראה לנו אסור בהחלט.                                                                                               כשבנו שניים וחצי השבטים את המזבח, עשרת השבטים רצו לצאת נגדם למלחמה                       אך פנחס בן אלעזר החליט קודם לברר מדוע הם עשו זאת ולא הסיק מיד כי מדובר במרד            או מעל- והסוף מעיד על ההתחלה כי כוונתם לטובה היתה ונמנעה מלחמת אחים.
משימות
1. כתבו את שמות שניים וחצי השבטים שנחלו נחלה בעבר הירדן המזרחי.
2. ברכת יהושע לשניים וחצי השבטים, יהושע  פותח במילים: "אתם שמרתם"     
     מדוע פותח דווקא במילים הללו? מה מביעות המילים: "לא עזבתם את אחיכם"
3. מדוע דווקא עכשיו הם יכולים לחזור לארץ אחוזתם?
4. אילו הוראות נותן להם יהושע לפני עזיבתם? 
5. "ויבאו אל גלילות הירדן" מה הם עשו כשהגיעו למקום זה? צטטו!
6. "וישלחו בני ישראל אל בני ראובן...את פנחס בן אלעזר הכהן"  מדוע נשלחה    
      המשלחת ואת מי היא כללה?

*  הסבירו מהו "מעל" * הזכירו אירוע שלמדנו בנביא בו מעלו ישראל מעל בה',  
      *  האם אכן המקרה הנוכחי הינו מעל בה'? הוכיחו וצטטו מהנביא.
8. * האם פנחס ומשלחתו השתכנעו מדברי שניים וחצי השבטים? צטטו!
       *האם בני ישראל קבלו את המסר שפנחס העביר מהם? צטטו! 
9.    כיצד קראו בני ראובן ובני גד למזבח, מדוע?                                            
10.   ספר על מקרה בו דנת את חברך לכף זכות. 
פעילות חוויתית:  
 התלמידים יתארו "בהמחזות" אירועים בהם דנו חבר לכף זכות, לאחר הצגת ההמחזה, נדון במליאה בכל  אירוע-כיצד נהגו ומה היה יכול לקרות אם היו נוהגים אחרת? מה מנענו בכך שדנו לכף זכות? וכו'
בס"ד
ביבליוגרפיה:
1. נביא יהושע-דעת מקרא.
2.  "כיצד נספר את סיפורי תורה בגיל הרך?" - הרב עמירם אלבה. 
3.  סדר לימוד התורה הנכון לילדים מאמר של הרב  ישעיהו סלנט.
4. משנה תורה לרמב"ם הלכות אבל פרק י"ד
5. וקראת לשבת עונג/ נלקט ונערך ע"י ישראל יוסף ומשה אליעזר ברונשטיין 
הערת הבודק: יישר כח על הדפים שבנויים יפה עפ"י עקרון של "גוף ונשמה", ומכוונים גם למסרים ולא רק להבנת הפסוקים עצמם.

יהי רצון שנזכה להאהיב את לימוד התורה על ילדי ישראל, עמירם אלבה

